Notum sit omnibus hominibus tam praesentis quam futuris quod Robertus Dalmacius, concedente Hugone fratre meo atque conjuge mea Loetta, dono Domino Deo et sancto Petro apostolo ad locum Marciniaci vercheriam quae est sita in villa Carneti, tali conditione ut servos meos et ancillas ibi existentes ejiciam. Eodem modo dono praedicto loco servos meos et ancillas quorum haec sunt nomina: Marinus etc. Querimoniam vero quam habebam in alios servos, scilicet in (in) Undraza, in Armenaldo, Winebaldo, Walterio Caulet, Duranno Grosseti, Martino cum filiis et filiabus suis, Grossa cum filiis et filiabus suis, Alberga cum filiis et filiabus suis (sic). Testes hujus donacionis sunt ipsi Robertus Dalmacius, Ugo de Bitziaco, et Joetta qui hoc donum fecerunt; Hugo de Buxelio, Leotbaldus de Caupera, Ugo de Vallibus, Ugo de Campovizet, Girardus Urlitus, Garulphus de Aurea valle et Senebrunus sunt fidejussores ut hoc donum firmiter teneant. Si quis hoc donum violare praesumpserit, omnes maledictiones novi ac veteris Testamenti veniant super eum et sit particeps cum Datan et Abiron. Actor hujus operis fuit Seguinus, camerarius domni Hugonis abbatis. An. 1100.